2.3.2023
MT
Il-Ġurnal Uffiċjali tal-Unjoni Ewropea
C 78/21
Verżjoni ġdida: “Iż-żejt taż-żebbuġa ekstra verġni ‘Riviera Ligure’, li jista’ jkun akkumpanjat minn waħda mir-referenzi ġeografiċi addizzjonali, irid jinkiseb minn waħda jew aktar mill-varjetajiet taż-żebbuġ lokali li ġejjin (li wħud mill-aktar sinonimi komuni tagħhom huma indikati fil-parentesi), li huma preżenti fl-imsaġar taż-żebbuġ tat-territorju speċifikati fl-Artikolu 3 jew waħedhom jew flimkien: Arnasca, Carparina, Castelnovina, Colombaia, Cozzanina, Cozzanone, Fiandola, Frantoio, Finalina, Lantesca (jew Mattea, Pertegara), Lavagnina, Leccino, Liccione (jew Lizzone, Olivastrone), Merlina, Mortellina, Mortina, Negrea, Nostrale, Olivella, Olivotto, Pignola, Prempesa (jew Principina), Razzola, Rondino, Rossese, Taggiasca (jew Gentile, Giuggiolina), Taggiasca di Feglino u Toso.”
Instab li hemm varjetajiet fiż-żona li jistgħu jiġu traċċati lura b’mod partikolari għall-varjetà Frantoio u li maż-żmien adattaw biex saru varjetajiet indiġeni; għalhekk huwa ċar li hemm bżonn li jiġu involuti l-akbar ammont possibbli ta’ produtturi taż-żebbuġ ikkonċernati.
Barra minn hekk, analiżijiet tal-laboratorju wrew li ż-żejt miksub minn dawn il-varjetajiet jissodisfa l-karatteristiċi speċifikati għaż-żejt taż-żebbuġa ekstra verġni “Riviera Ligure”.
L-ispeċifiċità tal-prodott ma hijiex affettwata mit-tneħħija tar-restrizzjonijiet preċedenti fuq il-varjetajiet użati għażżejt taż-żebbuġa ekstra verġni “Riviera Ligure”.
Dan għaliex f’sena medja kważi ż-żejt kollu prodott taħt id-denominazzjoni jiġi mill-ipproċessar taż-żebbuġ ta’ varjetà waħda: Taggiasca.
Din il-varjetà, li titkabbar taħt dan l-isem fil-provinċji ta’ Imperia u Savona, adattat ukoll għall-karatteristiċi speċifiċi tal-Liguria u wasslet għal varjetajiet b’ismijiet differenti, bħal Lavagnina fil-provinċja ta’ Ġenova u Razzola fil-provinċja ta’ La Spezia.
Il-fatt li ż-żebbuġ imkabbar fil-Liguria kollu jiġi minn razza komuni ġie nnutat mill-botaniku l-aktar rinomat fl-Italja, Giorgio Gallesio, fl-ewwel snin tas-seklu dsatax.
Huwa stabbilixxa li kien hemm tip wieħed ta’ siġra taż-żebbuġ, li hu sejjaħlu Gentile, li gradwalment beda jikkaratterizza t-territorju kollu tal-Liguria u kien sar magħruf b’ismijiet differenti skont fejn kien ikun tkabbar u d-diversi modi li bihom kien adatta għall-ambjent f’dawk il-postijiet.
Iż-żejt tar-“Riviera Ligure” għalhekk għandu karatteristiċi uniformi, peress li d-differenzi bejn iż-żjut indikati bit-tliet referenzi ġeografiċi differenti huma pjuttost marġinali u normalment jistgħu jintgħarfu biss minn dewwieq b’ħila kbira u ħafna esperjenza.
Karatteristiċi tat-tkabbir Emenda li tikkonċerna l-Artikolu 5 tal-Ispeċifikazzjoni tal-Prodott u l-punt 4.5 tas-sommarju ppubblikat dwar id-deskrizzjoni taż-żona tat-tkabbir.
Din l-emenda ma taffettwax id-Dokument Uniku. — F’konformità mal-emendi preċedenti, id-deskrizzjoni taż-żona tat-tkabbir li fiha huwa possibbli li tintuża d-denominazzjoni “Riviera Ligure”, li tista’ tkun akkumpanjata minn waħda mir-referenzi ġeografiċi addizzjonali, ġiet irriformulata: iż-żona tat-tkabbir issa hija deskritta fil-qosor b’deskrizzjoni waħda li tkopri d-diversi subżoni inklużi fl-Ispeċifikazzjoni tal-Prodott attwali.
Verżjoni attwali: “3.
Għalhekk, l-imsaġar taż-żebbuġ fuq il-ġnub ta’ għoljiet b’inklinazzjoni medja jew wieqfa, prinċipalment imtarrġin, li jinsabu fiż-żona indikata fl-Artikolu 3 hawn fuq u li l-ħamrija tagħhom ġejja mit-tifrik tal-blat oriġinali li joriġina mill-ġir huma adattati. 4.
Għall-produzzjoni taż-żejt taż-żebbuġa ekstra verġni bid-Denominazzjoni ta’ Oriġini Protetta ‘Riviera Ligure’ flimkien mar-referenza ġeografika ‘Riviera dei Fiori’, l-imsaġar taż-żebbuġ adattati huma dawk li jinsabu fiż-żona tal-produzzjoni deskritta fl-Artikolu 3(2), fuq art bi grad akbar jew iżgħar ta’ inklinazzjoni, imtarrġin, fejn, bħala riżultat tat-tifrik mekkaniku tal-blat oriġinali li joriġina mill-ġir (Eoċene), il-formazzjoni tas-saffi, maż-żmien, tat lok għal ħamrija medja li ssir aktar maħlula f’altitudnijiet ogħla. 5.
Għall-produzzjoni taż-żejt taż-żebbuġa ekstra verġni bid-Denominazzjoni ta’ Oriġini Kontrollata ‘Riviera Ligure’ flimkien mar-referenza ġeografika ‘Riviera del Ponente Savonese’, l-imsaġar taż-żebbuġ adattati huma dawk li jinsabu fiż-żona tal-produzzjoni deskritta fl-Artikolu 3(3), li jinsabu fuq art inklinata u huma mtarrġin, minbarra l-pjanura ta’ Albenga, fejn il-blat oriġinali li joriġina mill-ġir ġie affettwat minn fenomeni meteoroloġiċi u passaġġi tal-ilma, u ta lok għal ħamrija medja, ġeneralment fonda, li ssir aktar maħlula u aktar permeabbli f’altitudniijet ogħla minħabba l-preżenza tax-shale.